text: কুন-দ্গা'-দ্পাল-'ব্যোর () (১৪২৮ - ১৪৭৬) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ () ধর্মীয় গোষ্ঠীর দ্বিতীয় র্গ্যাল-দ্বাং-'ব্রুগ-পা বা প্রধান এবং রালুং বৌদ্ধবিহারের ত্রয়োদশ প্রধান লামা।
  
  প্রথম জীবন 
  
  কুন-দ্গা'-দ্পাল-'ব্যোর ১৪২৮ খ্রিষ্টাব্দে জন্মগ্রহণ করেন। তার পিতা শেস-রাব-ব্জাং-পো () ছিলেন রালুং বৌদ্ধবিহারের দ্বাদশ প্রধান লামা। জন্মের পর কুন-দ্গা'-দ্পাল-'ব্যোরকে প্রথম র্গ্যাল-দ্বাং-'ব্রুগ-পা গ্ত্সাং-পা-র্গ্যা-রাস-য়ে-র্দো-র্জের অবতাররূপে চিহ্নিত করা হয়। মাত্র আট বছর বয়সে তাকে রালুং বৌদ্ধবিহারের প্রধান লামার দায়িত্ব দেওয়া হয়।
  
  শিক্ষা 
  
  কুন-দ্গা'-দ্পাল-'ব্যোর গাংস-চান-কুন-দ্গা'-দ্পাল () নামক বৌদ্ধ ভিক্ষুর নিকট শিক্ষার্থীর শপথ এবং জো-গ্দান বৌদ্ধবিহারের দোন-গ্রুব-দ্পাল-বা () নামক বৌদ্ধ ভিক্ষুর নিকট ভিক্ষুর শপথ গ্রহণ করেন। তাদের নিকট হতে তিনি প্রতিমোক্ষ ও বোধিচিত্ত সম্বন্ধে জ্ঞানলাভ করেন। তিনি তার পিতার নিকট হতে 'ব্রুগ-পা তত্ত্ব এবং 'খ্রুল-ঝিগ-নাম-মখা'ই-র্নাল-ব্যোর () নামক এক বৌদ্ধ লামার নিকট মহামুদ্রা সম্বন্ধে শিক্ষালাভ করেন। এছাড়াও তিনি র্ঙ্গোগ-ব্যাং-ছুব-দ্পাল () ও 'গোস-লো-ত্সা-বা-গ্ঝোন-নু-দ্পাল () নামক দুই লামার নিকট সংস্কৃত ও তন্ত্র সম্বন্ধে শিক্ষালাভ করেন। এছাড়াও তিনি ম্ঙ্গা'-রিস-পা-য়োন-তান-সেন-গে () নামক লামার নিকট ব্কা'-গ্দাম্স এবং ঙ্গাগ-দ্বাং-গ্রাগ্স-পা () নামক লামার নিকট স্তাগ-লুং-ব্কা'-ব্র্গ্যুদ ধর্মসম্প্রদায়ের তত্ত্ব সম্বন্ধে জ্ঞানলাভ করেন। তিনি ভারতীয় পন্ডিত বনরত্নের নিকট হতে তন্ত্র ও ব্যাকরণ সম্বন্ধে জ্ঞান লাভ করেন।
  
  পরবর্তী জীবন 
  
  কুন-দ্গা'-দ্পাল-'ব্যোর তিব্বতের বিভিন্ন অঞ্চলে পরিব্রজন করেন এবং বেশ কয়েক বছর ভূটানের বুমথাং অঞ্চলে বসবাস করেন। এছাড়াও তিনি ছয় বছর দ্বাগ্স-ল্হা বৌদ্ধবিহারের প্রধান লামার পদে অধিষ্ঠিত ছিলেন।
  
  তথ্যসূত্র
  
  আরো পড়ুন 
  
   Roerich, George, trans. 1996. The Blue Annals. 2nd ed. Delhi: Motilal Banarsidas, p. 672.
   Smith, Gene. 2001. "Pema Karpo and His History of Buddhism." In Among Tibetan Texts, pp. 81–86. Boston: Wisdom Publications, p. 82.
  
  বিষয়শ্রেণী:১৪২৮-এ জন্ম
  বিষয়শ্রেণী:১৪৭৬-এ মৃত্যু
  বিষয়শ্রেণী:দ্রুকছেন
  বিষয়শ্রেণী:রালুং বৌদ্ধবিহারের প্রধান
title: কুন-দ্গা'-দ্পাল-'ব্যোর